CINNEADH (AE) 2020/1580 ÓN gCOMHAIRLE

an 23 Deireadh Fómhair 2020

lena leasaítear Cinneadh (AE) 2020/721 ionas go n‐áirítear an seasamh atá le glacadh thar ceann an Aontais Eorpaigh in Eagraíocht Mhuirí Idirnáisiúnta le linn an 75ú seisiún den Choiste um Chaomhnú an Chomhshaoil Mhuirí agus an 102ú seisiún den Choiste Muir-Shábháilteachta i dtaca le formheas chiorclán MSC-MEPC.5 i dtaca le Samhail-Chomhaontú maidir le húdarú Eagraíochtaí Aitheanta a ghníomhaíonn thar ceann an Chórais Riaracháin

TÁ COMHAIRLE AN AONTAIS EORPAIGH,

Ag féachaint don Chonradh ar Fheidhmiú an Aontais Eorpaigh, agus go háirithe Airteagal 100(2) de, i gcomhar le hAirteagal 218(9) de,

Ag féachaint don togra ón gCoimisiún Eorpach,

De bharr an mhéid seo a leanas:

(1) Ba cheart é a bheith d’aidhm ag gníomhaíocht an Aontais san earnáil mhuiriompair an comhshaol muirí agus sláinte an duine a chosaint agus an tsábháilteacht mhuirí a fheabhsú.

(2) Táthar ag súil go bhformheasfaidh an Coiste Muir-Shábháilteachta de chuid na hEagraíochta Muirí Idirnáisiúnta (“IMO”), le linn a 102ú seisiún a thionólfar ón 4 go dtí an 11 Samhain 2020 (“MSC 102”), ciorclán MSC-MEPC.5 i dtaca le Samhail-Chomhaontú maidir le húdarú eagraíochtaí aitheanta a ghníomhaíonn thar ceann an Chórais Riaracháin i gcomhpháirt leis an gCoiste um Chaomhnú an Chomhshaoil Mhuirí de chuid an IMO (“ciorclán MSC-MEPC.5”).

(3) Táthar ag súil go bhformheasfaidh an Coiste um Chaomhnú an Chomhshaoil Mhuirí de chuid an IMO, le linn a 75ú seisiún a thionólfar ón 16 go dtí an 20 Samhain 2020 (“MEPC 75”), ciorclán MSC-MEPC.5 i gcomhpháirt leis an gCoiste Muir-Shábháilteachta de chuid an IMO.

(4) Is iomchuí an seasamh atá le glacadh thar ceann an Aontais le linn MSC 102 agus MEPC 75 a bhunú, toisc go bhfuil formheas chiorclán MSC-MEPC.5 in ann tionchar cinntitheach a imirt ar inneachar dhlí an Aontais, eadhon Treoir (AE) 2019/15/CE ó Pharlaimint na hEorpa agus ón gComhairle (1).

(5) Le formheas chiorclán MSC-MEPC.5, a ghabhann ionad chiorcláin MSC/Circ.710 agus MEPC/Circ.307, dhéanfaí uasdátú ar an Samhail-Chomhaontú maidir le húdarú eagraíochtaí aitheanta a ghníomhaíonn thar ceann an Chórais Riaracháin agus thabharfaí é i gcomhréir leis an gCód d’Eagraíochtaí Aitheanta (rúin MSC.349(92) agus MEPC.237(65) de chuid IMO). Rannchuideodh an formheas sin le beachtas, trédhearcacht agus cuntasacht an chórais riaracháin bhrataí agus na n‐eagraíochtaí aitheanta araon a mhéadú ar an leibhéál domhanda.

(6) Ní comhalta de IMO an tAontas, ná ní páirtí conarthach é sna coinbhinsiúin ná sna cóid ábhartha. Dá bhrí sin, ba cheart don Chomhairle na Ballstáit a údarú seasamh an Aontais a chur in iúl.

(7) Ba cheart raon feidhme an Chinnidh seo a theorannú don mhéid atá i gciorclán MSC-MEPC.5, a mhéid a thagann an ciorclán sin faoi inniúlacht eisiach an Aontais agus a mhéid a d’fhéadfadh sé difear a dhéanamh do rialacha comhchoiteanna an Aontais. Níor cheart don Chinneadh seo difear a dhéanamh do roinnt na n‐inniúlachtaí idir an tAontas agus na Ballstáit.

(8) Ba cheart Cinneadh (AE) ón gComhairle 2020/721 an 19 Bealtaine 2020 (2) a leasú le go n‐áireofaí tagairt d’fhormheas chiorclán MSC-MEPC.5 ann,

TAR ÉIS AN CINNEADH SEO A GHLACADH:

Airteagal 1 Dá bhrí sin, leasaítear Cinneadh (AE) 2020/721 ón gComhairle mar a leanas: (1) cuirtear an méid seo a leanas isteach in ionad an teidil “Cinneadh (AE) 2020/721 ón gComhairle an 19 Bealtaine 2020 maidir leis an seasamh atá le glacadh thar ceann an Aontais Eorpaigh sa Choiste um Chaomhnú an Chomhshaoil Mhuirí de chuid na hEagraíochta Muirí Idirnáisiúnta le linn a 75ú seisiún agus sa Choiste Muir-Shábháilteachta de chuid na hEagraíochta Muirí Idirnáisiúnta le linn a 102ú seisiún i dtaca le glacadh leasuithe ar rialacháin 2, 14 agus 18 agus foscríbhinní I agus VI d’Iarscríbhinn VI a ghabhann leis an gCoinbhinsiún Idirnáisiúnta um Thruailliú ó Longa a Chosc, leasuithe ar Chodanna A-1, B, B-1, B-2 go B-4 de Chaibidil II-1 den Choinbhinsiún Idirnáisiúnta um Shábháilteacht Anama ar Muir, leasuithe ar Chodanna A-1 agus B-1 den Chód Idirnáisiúnta um Shábháilteacht Long a úsáideann Gáis nó Breoslaí Íseal-splancphointe Eile agus leasuithe ar rún A.658(16) maidir le húsáid agus feistiú na n‐ábhar ais-fhrithchaiteach ar fhearais tarrthála, agus maidir le formheas chiorclán MSC-MEPC.5 i dtaca le Samhail-Chomhaontú maidir le húdarú eagraíochtaí aitheanta a ghníomhaíonn thar ceann an Chórais Riarachái n”; (2) cuirtear an méid seo a leanas in ionad Airteagal 1: “Airteagal 1 Is é an seasamh atá le glacadh thar ceann an Aontais i gCoiste um Chaomhnú an Chomhshaoil na hEagraíochta Muirí Idirnáisiúnta, le linn an 75ú seisiún de, tacú le glacadh na leasuithe ar rialacháin 2, 14 agus 18 agus ar fhoscríbhinní I agus VI de Iarscríbhinn VI a ghabhann leis an gCoinbhinsiún Idirnáisiúnta um Thruailliú ó Longa a Chosc, mar a leagtar síos iad san Iarscríbhinn a ghabhann le doiciméad MEPC 75/3 de chuid IMO, agus tacú le formheas chiorclán MSC-MEPC.5 mar a leagtar síos in Iarscríbhinn 8 a ghabhann le doiciméad III 6/15 IMO. Cumhdaítear leis an seasamh sin na leasuithe agus an ciorclán lena mbaineann a mhéid a thagann siad faoi inniúlacht eisiach an Aontais agus a mhéid a d’fhéadfadh na leasuithe agus an ciorclán sin difear a dhéanamh do rialacha comhchoiteanna an Aontais. (3) cuirtear an méid seo a leanas isteach in ionad Airteagal 2: “Airteagal 2 1. Is é an seasamh atá le glacadh thar ceann an Aontais i gCoiste Muir‐Shábháilteachta na hEagraíochta Muirí Idirnáisiúnta, le linn an 102ú seisiún de, ciorclán MSC-MEPC.5 mar a leagtar síos in Iarscríbhinn 8 a ghabhann le doiciméad III 6/15 IMO, agus tacú le glacadh na leasuithe ar an méid seo a leanas: (a) Codanna A-1, B, B-1, B-2 go B-4 de Chaibidil II-1 den Choinbhinsiún Idirnáisiúnta um Shábháilteacht Anama ar Muir, mar a leagtar síos iad in Iarscríbhinn 1 a ghabhann le doiciméad MSC 102/3 de chuid IMO; (b) Codanna A-1 agus B-1 den Chód Idirnáisiúnta um Shábháilteacht Long a úsáideann Gáis nó Breoslaí Íseal-splancphointe Eile, mar a leagtar síos iad in Iarscríbhinn 2 a ghabhann le doiciméad MSC 102/3 de chuid IMO; (c) rún A.658(16) maidir le húsáid agus feistiú na n‐ábhar ais‐fhrithchaiteach ar fhearais tarrthála. 2. Cumhdaítear leis an seasamh dá dtagraítear i mír 1 an ciorclán agus na leasuithe lena mbaineann a mhéid a thagann an ciorclán sin agus na leasuithe sin faoi inniúlacht eisiach an Aontais agus a mhéid a d’fhéadfadh siad difear a dhéanamh do rialacha comhchoiteanna an Aontais.” (4) cuirtear an méid seo a leanas isteach in ionad Airteagal 4: “Airteagal 4 Údaraítear leis seo do na Ballstáit a dtoiliú a thabhairt a bheith faoi cheangal, chun leasanna an Aontais, ag na leasuithe agus an ciorclán dá dtagraítear in Airteagail 1 agus 2, a mhéid a thagann na leasuithe agus an ciorclán sin faoi inniúlacht eisiach an Aontais.”.

Airteagal 2 Tiocfaidh an Cinneadh seo i bhfeidhm ar dháta a ghlactha.

Arna dhéanamh i Lucsamburg, 23 Deireadh Fómhair 2020. Thar ceann na Comhairle An tUachtarán S. SCHULZE

(1) Treoir 2009/15/CE ó Pharlaimint na hEorpa agus ón gComhairle an 23 Aibreán 2009 maidir le rialacha comhchoiteanna agus caighdeáin chomhchoiteanna d’eagraíochtaí cigireachta agus suirbhéireachta loinge agus maidir le gníomhaíochtaí ábhartha lucht riaracháin muirí (IO L 131, 28.5.2009, lch. 47).

(2) Cinneadh (AE) 2020/721 ón gComhairle an 19 Bealtaine 2020 maidir leis an seasamh atá le glacadh thar ceann an Aontais Eorpaigh sa Choiste um Chaomhnú an Chomhshaoil Mhuirí de chuid na hEagraíochta Muirí Idirnáisiúnta le linn a 75ú seisiún agus sa Choiste Muir-Shábháilteachta de chuid na hEagraíochta Muirí Idirnáisiúnta le linn a 102ú seisiún i dtaca le glacadh leasuithe ar rialacháin 2, 14 agus 18 agus foscríbhinní I agus VI d’Iarscríbhinn VI a ghabhann leis an gCoinbhinsiún Idirnáisiúnta um Thruailliú ó Longa a Chosc, leasuithe ar Chodanna A-1, B, B-1, B-2 go B-4 de Chaibidil II-1 den Choinbhinsiún Idirnáisiúnta um Shábháilteacht Anama ar Muir, leasuithe ar Chodanna A-1 agus B-1 den Chód Idirnáisiúnta um Shábháilteacht Long a úsáideann Gáis nó Breoslaí Íseal-splancphointe Eile agus leasuithe ar rún A.658(16) maidir le húsáid agus feistiú na n‐ábhar ais-fhrithchaiteach ar fhearais tarrthála (IO L 171, 2.6.2020, lch. 1).